stanford-oval/wikipedia huggingface dataset:
Halicephalobus mephisto

| Halicephalobus mephisto> Tieteellinen luokittelu |
| --- | --- |
Kunta::  Eläinkunta Animalia
Pääjakso::  Sukkulamadot Nemata
Luokka::  Chromadorea
Lahko::  Rhabditida
Heimo::  Panagrolaimidae
Suku::  Halicephalobus
Laji::  mephisto
Kaksiosainen nimi
 Halicephalobus mephisto  Borgonie & Onstott, 2011 
Infobox OKNimi-testi OK: 
Halicephalobus mephisto on sukkulamato, joka löydettiin ensimmäisen kerran eteläafrikkalaisesta kultakaivoksesta. Se on ensimmäinen tunnettu monisoluinen eläin, joka elää yli kahden kilometrin syvyydessä, jossa on noin 40 asteen lämpötila ja vain vähän happea. Laji käyttää ravinnokseen bakteereita.
Miesten Superpesiksen kausi 2005

| --- | --- |
Järjestyksessä:  16
Joukkueita:  12
Runkosarja
Päiväys:  18. toukokuuta – 3. elokuuta
Voittaja:  Sotkamon Jymy
Lyöjäkuningas:  Sami Joukainen (Puijon Pesis)
Etenijäkuningas:  Jarmo Heikkinen (Sotkamon Jymy)
Kärkilyöntikuningas:  Jani Komulainen (Sotkamon Jymy)
Paras pelaaja:  Toni Kohonen (Kiteen Pallo -90)
Vuoden lukkari:  Toni Kohonen (Kiteen Pallo -90)
Pudotuspelit
Päiväys:  6. elokuuta – 10. syyskuuta
Mestari:  Kiteen Pallo -90
Hopeaa:  Nurmon Jymy
Pronssia:  Sotkamon Jymy
Sarjakarsinta
Nousija(t):  Imatran Pallo-Veikot
Putoaja(t):  Seinäjoen Maila-Jussit
Muut sarjat
Alempi sarja:  Ykköspesis
Naisten kausi:  Naisten Superpesis
   ← 2004  2006 →
Miesten Superpesiksen kausi 2005 oli Suomen Pesäpalloliiton järjestämän pesäpallon korkeimman sarjatason Superpesiksen 16. kausi. Kausi alkoi 18. toukokuuta ja päättyi 10. syyskuuta 2005.
Suomen-mestaruuden voitti Kiteen Pallo -90, jolle mestaruus oli kolmas. Kitee kukisti loppuottelusarjassa Nurmon Jymyn 3–0. Neljä edellistä mestaruutta voittanut Sotkamon Jymy voitti pronssiottelusarjassa Hyvinkään Tahkon 2–0.
Kauden päätteeksi sarjasta putosi 37 peräkkäisen pääsarjavuoden jälkeen Seinäjoen Maila-Jussit, joka ei pystynyt voittamaan kaudella yhtään kilpailuottelua. Sen tilalle nousi Imatran Pallo-Veikot.
Joukkueet

| Joukkue | Paikkakunta | Kotistadion | Perustettu | Pääsarjaan | Pelinjohtaja |
| --- | --- | --- | --- | --- | --- |
| Hyvinkään Tahko | Hyvinkää | Pihkala | 1915 | 1975 | Pasi Virtanen |
| Joensuun Maila | Joensuu | Mehtimäki | 1958 | 2004 | Vesa Varonen |
| Kiteen Pallo -90 | Kitee | Rantakenttä | 1990 | 1990 | Pasi Varonen |
| Koskenkorvan Urheilijat | Ilmajoki | Sähkökoje Areena | 1945 | 1999 | Kari Kallio |
| Kouvolan Pallonlyöjät | Kouvola | KSS Energia Areena | 1931 | 2005 | Eero Pitkänen |
| Nurmon Jymy | Nurmo | Hyllykallio | 1925 | 2004 | Jussi Järvinen |
| Oulun Lippo | Oulu | Raksila | 1955 | 1990 |  |
| Pattijoen Urheilijat | Raahe | Rännäri | 1928 | 1997 | Mika Sirviö |
| Puijon Pesis | Kuopio | Puijon pesäpallostadion | 1999 | 2002 |  |
| Seinäjoen Maila-Jussit | Seinäjoki | Ilkka-areena | 1932 | 1969 | Juha Niittula |
| Sotkamon Jymy | Sotkamo | Hiukka | 1909 | 1989 | Asko Tuhkanen |
| Vimpelin Veto | Vimpeli | Saarikenttä | 1934 | 2004 | Kari Kleemola |
Sarjajärjestelmä

Runkosarjassa pelattiin kaksinkertainen sarja. Lisäksi pelattiin kaksi lisäottelua paikallisvastustajien kanssa sekä yksi ottelu Helsingin Finnair Stadionilla . Yhteensä runkosarjassa pelattiin 25 ottelua joukkuetta kohden. Kahdeksan parasta joukkuetta etenivät jatkosarjaan ja neljä viimeistä Superpesiskarsintaan. Jatkosarjassa pelattiin yksinkertainen sarja, jonka jälkeen neljä parasta joukkuetta etenivät pudotuspeleihin. Ne pelattiin paras viidestä -järjestelmällä lukuun ottamatta pronssiottelua, joka pelattiin paras kolmesta -järjestelmällä.
Superpesiskarsinnassa runkosarjan neljä heikointa kohtasivat Ykköspesiksen neljä parasta joukkuetta. Karsintasarja pelattiin yksinkertaisena ja neljä parasta joukkuetta saivat oikeuden pelata Superpesiksessä kaudella 2006.
Sarjajärjestelmä > Paikallisvastustajaparit

Seuraavat joukkueet kohtasivat toisensa neljästi runkosarjassa:
Hyvinkään Tahko–Kouvolan Pallonlyöjät
Joensuun Maila–Kiteen Pallo -90
Koskenkorvan Urheilijat–Nurmon Jymy
Oulun Lippo–Pattijoen Urheilijat
Puijon Pesis–Sotkamon Jymy
Seinäjoen Maila-Jussit–Vimpelin Veto
Runkosarja

| Sij>  | Joukkue | O | V | VS | HS | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Sotkamo | 25 | 11 | 8 | 5 | 1 | 187 | 110 | +77 | 54 | Jatkosarja |
| 2 | Kitee | 25 | 8 | 12 | 3 | 2 | 190 | 93 | +97 | 51 | Jatkosarja |
| 3 | Nurmo | 25 | 10 | 6 | 2 | 7 | 166 | 108 | +58 | 44 | Jatkosarja |
| 4 | Raahe | 25 | 9 | 4 | 7 | 5 | 182 | 127 | +55 | 42 | Jatkosarja |
| 5 | Oulu | 25 | 9 | 5 | 4 | 7 | 154 | 133 | +21 | 41 | Jatkosarja |
| 6 | Kuopio | 25 | 8 | 6 | 4 | 7 | 195 | 157 | +38 | 40 | Jatkosarja |
| 7 | Hyvinkää | 25 | 8 | 6 | 4 | 7 | 168 | 140 | +28 | 40 | Jatkosarja |
| 8 | Joensuu | 25 | 8 | 4 | 6 | 7 | 146 | 137 | +9 | 38 | Jatkosarja |
| 9 | Koskenkorva | 25 | 7 | 6 | 1 | 11 | 187 | 165 | +22 | 34 | Superpesiskarsinta |
| 10 | Kouvola | 25 | 5 | 2 | 1 | 17 | 122 | 182 | −60 | 20 | Superpesiskarsinta |
| 11 | Vimpeli | 25 | 2 | 6 | 2 | 15 | 107 | 237 | −130 | 20 | Superpesiskarsinta |
| 12 | Seinäjoki | 25 | 0 | 0 | 2 | 23 | 70 | 285 | −215 | 2 | Superpesiskarsinta |
↑  Runkosarjassa pelattiin kaksinkertainen sarja, kaksi lisäottelua paikallisvastustajaparia vastaan ja yksi lisäottelu Helsingissä (25 ottelua).
↑  Sijoille 1–8 sijoittuneet etenivät jatkosarjaan.
↑  Sijoille 9–12 sijoittuneet pelasivat Ykköspesiksen neljää parasta joukkuetta vastaan Superpesiskarsinnan sarjassa säilymisestä.
Jatkosarja

Jatkosarjassa pelattiin yksinkertainen sarja. Runkosarjan kuusi parasta joukkuetta saivat hyvityspisteitä sijoituksensa perusteella (Sotkamo 6, Kitee 5, Nurmo 3, Raahe 2 ja Oulu sekä Kuopio 1). Neljä parasta joukkuetta etenivät pudotuspeleihin.
|  #  |  Joukkue  |  O |  V  |  VS         |  HS       |  H  |  TJ     |  PJ  |  JE    |  P  |  Huomautukset |
| --- | --- | --- | --- | --- | --- | --- | --- | --- | --- | --- | --- |
| 1 | Sotkamo  | 7 |  4 |  2 |  1 |  0 | 56 | 25 | +31 | 23 | Pudotuspelit |
| 2 | Kitee  | 7 |  3 |  2 |  1 |  1 | 49 | 22 | +27 | 19 | Pudotuspelit |
| 3 | Hyvinkää  | 7 |  2 |  3 |  0 |  2 | 60 | 44 | +16 | 12 | Pudotuspelit |
| 4 | Nurmo  | 7 |  2 |  0 |  2 |  3 | 36 | 38 | -2 | 11 | Pudotuspelit |
| 5 | Oulu  | 7 |  1 |  3 |  1 |  2 | 36 | 39 | -3 | 11 | - |
| 6 | Raahe  | 7 |  1 |  2 |  0 |  4 | 38 | 48 | -10 | 9 | - |
| 7 | Joensuu  | 7 |  1 |  1 |  0 |  5 | 40 | 63 | -23 | 5 | - |
| 8 | Kuopio  | 7 |  1 |  0 |  0 |  6 | 22 | 58 | -36 | 4 | - |
Pudotuspelit

Välieräparit muodostettiin jatkosarjan neljästä parhaasta joukkueesta siten, että sarjan voittaja kohtasi neljänneksi sijoittuneen ja toiseksi sijoittunut kolmanneksi sijoittuneen. Pudotuspelisarjojen voittoihin vaadittiin kolme osaotteluvoittoa paitsi pronssiottelussa, jonka voittoon riitti kaksi osaotteluvoittoa.
Pudotuspelit > Pronssiottelu

| Sotkamon Jymy – Hyvinkään Tahko |
| --- | --- | --- | --- | --- |
| 3. syyskuuta 2005 | Sotkamo | Hyvinkää | 2–0 (2–1, 7–0) | Raportti |
| 4. syyskuuta 2005 | Hyvinkää | Sotkamo | 0–1 (3–8, 5–5) | Raportti |
Sotkamo voitti SM-pronssia otteluvoitoin 2–0.
Pudotuspelit > Loppuottelu

| Kiteen Pallo -90 – Nurmon Jymy |
| --- | --- | --- | --- | --- |
| 4. syyskuuta 2005 | Kitee | Nurmo | 2–1 (1–0, 0–1, 2–2, 1–0) | Raportti |
| 8. syyskuuta 2005 | Nurmo | Kitee | 0–2 (0–3, 3–6) | Raportti |
| 10. syyskuuta 2005 | Kitee | Nurmo | 2–0 (4–0, 2–0) | Raportti |
Kitee voitti Suomen-mestaruuden otteluvoitoin 3–0. Nurmolle SM-hopeaa.
Superpesiskarsinta

Superpesiskarsinnassa Superpesiksen runkosarjan neljä heikointa kohtasivat Ykköspesiksen neljä parasta joukkuetta yksinkertaisessa sarjassa. Karsintasarjan neljä parasta saivat oikeuden pelata Superpesistä kaudella 2006.
| Sij>  | Joukkue | O | V | VS | HS | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Kouvola | 7 | 3 | 2 | 1 | 1 | 55 | 33 | +22 | 14 | Superpesikseen |
| 2 | Vimpeli | 7 | 2 | 2 | 3 | 0 | 52 | 37 | +15 | 13 | Superpesikseen |
| 3 | Koskenkorva | 7 | 1 | 4 | 2 | 0 | 56 | 34 | +22 | 13 | Superpesikseen |
| 4 | Imatra | 7 | 1 | 3 | 1 | 2 | 30 | 34 | −4 | 10 | Superpesikseen |
| 5 | Jyväskylä | 7 | 1 | 3 | 0 | 3 | 35 | 37 | −2 | 9 | Ykköspesikseen |
| 6 | Alajärvi | 7 | 1 | 3 | 0 | 3 | 36 | 55 | −19 | 9 | Ykköspesikseen |
| 7 | Kankaanpää | 7 | 1 | 1 | 2 | 3 | 46 | 41 | +5 | 7 | Ykköspesikseen |
| 8 | Seinäjoki | 7 | 0 | 0 | 2 | 5 | 24 | 63 | −39 | 2 | Ykköspesikseen |
Lopulliset sijoitukset

| Sija | Joukkue |
| --- | --- |
: Kiteen Pallo -90
: Nurmon Jymy
: Sotkamon Jymy
4.: Hyvinkään Tahko
5.: Oulun Lippo
6.: Pattijoen Urheilijat
7.: Joensuun Maila
8.: Puijon Pesis
9.: Kouvolan Pallonlyöjät
10.: Vimpelin Veto
11.: Koskenkorvan Urheilijat
12.: Seinäjoen Maila-Jussit
HSC Karolin

| HSC Karolin |
| --- | --- |

Rakennustelakka:  Wavemaster Pty Ltd, Australia
Tekniset tiedot
Pituus:  45,00 m
Leveys:  12,32 m
Syväys:  2,06 m
Bruttovetoisuus:  636 brt
Koneisto:  4 × MTU 16V 396TE74L
Nopeus:  40 kn
Matkustajia:  411
HSC Karolin (ent. HSC Polarstern) oli virolaisen Linda Linen omistama katamaraani-tyyppinen nopea matkustaja-alus, joka liikennöi väliä Helsinki–Tallinna.
Helsingissä Karolin käyttää Eteläsataman Makasiiniterminaalia. Tallinnassa alus taas liikennöi hieman matkustajasatamasta sivussa olevaan Linnansatamaan, jonne Linda Line ainoana liikennöikin.
Matka-aika on kyseisellä reitillä 1,5 tuntia, joten se oli nopein siihen aikaan Tallinnaan liikennöivä matkustaja-alus.
Alus > Historia

Alus tilattiin australialaiselta Wavemaster Pty Ltd -telakalta. Alun perin nimellä Caraibe Jet aloitettu alus laskettiin vesille marraskuussa 1995, mutta pian koeajon jälkeen aluksen tilannut Oceanfast Ferries meni konkurssiin. ANZ-pankki otti vuonna seuraavana vuonna valmistuneen katamaraanin haltuunsa .
Syksyllä 2000 saksalainen AG Ems osti aluksen neljällä miljoonalla Yhdysvaltain dollarilla ja nimesi sen Polarsterniksi. Maaliskuussa 2001 Polarstern luovutettiin AG Ems -varustamolle. Polarstern asennettiin liikennöimään reitille Papenburg–Ditzum–Emden–Eemshaven–Borkum, ja teki vuoroja myös Helgolandiin.
Syyskuussa 2008 alus myytiin Lindaliini AS:lle Viroon. Alus sai nimekseen Karolin. Karolin aloitti liikenteen Helsingin ja Tallinnan välillä huhtikuussa 2009. Joulukuussa 2017 alus poistettiin Viron laivarekisteristä
Alus > Palvelut > Matkustusluokat

Karolinilla on kolme matkustusluokkaa: turistiluokka, lindaluokka ja VIP-luokka. Turistiluokka on suurin luokka aluksella, ja hintaan sisältyy vain kansipaikka aluksella . Lindaluokka on erillinen osastonsa, joka sijaitsee laivan 2. kerroksessa. Siellä tarjoillaan hintaan sisältyvä pieni välipala, kahvi/tee, virvoitusjuomat, annos siideriä, olutta tai viiniä ja päivän lehdet . VIP-luokka on erillinen tila, johon mahtuu 6–8 henkilöä. Hintaan sisältyy ateria, kahvia tai teetä, alkoholijuomia, virvoitusjuomia sekä päivän lehdet .
Alus > Palvelut > Kaupat, baarit ja muut palvelut

Karolinilla on pieni kauppa sekä baari. Lisäksi aluksen perässä on pieni ulkoterassi.
Onnettomuudet

8. toukokuuta 2008 HSC Polarsterniltä hajosi myrskyssä Helgolandin edustalla keulan näköalaikkunat, kun se oli matkalla Borkumiin. Keulan kaide irtosi myrskyssä ja paiskautui ikkunoihin, jotka hajotessaan aiheuttivat lasinsirpaleilla loukkaantumisia. Onnettomuudessa loukkaantui 23 matkustajaa .
Aiheesta muualla

Wikimedia Commonsissa on kuvia tai muita tiedostoja aiheesta .
Karolin yhtiön internetsivuilla (Arkistoitu – Internet Archive)
HSC Karolin Fakta om Fartygissä faktaomfartyg.se. Arkistoitu 10.10.2009. Viitattu 19.6.2009. (ruotsiksi)
Kuvia 8. toukokuuta 2008 sattuneen onnettomuuden jäljistä (saksaksi)
Haliadit

Haliadit (m.kreik. Ἄλιαι) olivat kreikkalaisessa mytologiassa merten nymfejä. Tunnetuimmat haliadit ovat nereidit, Nereuksen tyttäret, joista yhden, Halian, mukaan on johdettu koko sana tarkoittamaan suolaisen veden nymfejä yleensäkin.
Taiteessa haliadit kuvattiin usein ratsastamassa joko hippokampoksilla, merihirviöillä tai delfiineillä.
Hali Flickinger

| Hali Flickinger> Henkilötiedot |
| --- | --- |
Syntynyt: 7. heinäkuuta 1994 (ikä 30) York, Pennsylvania
Kansalaisuus:   Yhdysvallat
| Mitalit>  Olympialaiset  |
| --- | --- | --- |
|  Pronssia | Tokio 2020 | 200 m pu |
|  Pronssia | Tokio 2020 | 400 m sku |
MM-kilpailut (pitkä rata) 
|  Kultaa | Budapest 2017 | 4×200 m vu |
|  Hopeaa | Gwangju 2019 | 200 m pu |
|  Hopeaa | Budapest 2022 | 200 m pu |
|  Pronssia | Budapest 2022 | 4×200 m vu |
MM-kilpailut (lyhyt rata) 
|  Kultaa | Melbourne 2022 | 400 m sku |
|  Hopeaa | Melbourne 2022 | 200 m pu |
Tyynenmeren-mestaruuskilpailut 
|  Kultaa | Tokio 2018 | 200 m pu |
Hali Flickinger (s. 7. heinäkuuta 1994 York, Pennsylvania) on yhdysvaltalainen uimari, joka on saavuttanut seka- ja perhosuinnissa olympiapronssia.
Flickinger kilpaili Tyynenmeren-mestaruuskilpailuissa 2014 mutta ei vielä yltänyt loppukilpailuihin. Hän voitti ensimmäisen Yhdysvaltain-mestaruutensa 200 metrin perhosuinnissa vuonna 2015. Saman vuoden universiadeissa hän voitti kultaa 4 × 200 metrin vapaauinnissa sekä saavutti pronssia 400 metrin sekauinnissa ja 200 metrin perhosuinnissa. Rio de Janeiron olympialaisissa 2016 hän sijoittui 200 metrin perhosuinnissa seitsemänneksi.
Flickinger voitti MM-kilpailuissa 2017 kultaa 4 × 200 metrin vapaauintiviestissä vaikkakin ui vain alkuerässä. Hän sijoittui 200 metrin perhosuinnissa yhdeksänneksi. Vuonna 2018 hän voitti Tyynenmeren-mestaruuskilpailuissa kultaa 200 metrin perhosuinnissa ja sijoittui yhdeksänneksi 200 metrin selkäuinnissa. MM-kilpailuissa 2019 hän saavutti 200 metrin perhosuinnissa hopeaa 0,17 sekuntia unkarilaiselle Boglárka Kapásille hävinneenä. Vuodelle 2021 siirretyissä Tokion olympialaisissa hän saavutti pronssia 400 metrin sekauinnissa edellään japanilainen Yui Ōhashi 2,82 sekuntia ja yhdysvaltalainen Emma Weyant 2,14 sekuntia nopeampana,  sekä neljä päivää myöhemmin pronssia 200 metrin perhosuinnissa edellään kiinalainen Zhang Yufei 1,79 sekuntia ja yhdysvaltalainen Regan Smith 0,35 sekuntia nopeampana.
Flickinger saavutti Budapestin MM-kilpailuissa 2022 hopeaa 200 metrin perhosuinnissa ajalla 2.06,08 ja pronssia 4 × 200 metrin vapaauintiviestissä. Saman vuoden Melbournen lyhyen radan MM-kilpailuissa hän voitti maailmanmestaruuden 400 metrin sekauinnissa ajalla 4.26,51 ja sai hopeaa 200 metrin perhosuinnissa.
Flickinger edustaa Sun Devil Swimmingiä. Hänen valmentajansa on Bob Bowman.
Granville Sharp

| Granville Sharp |
| --- | --- |

Henkilötiedot
Syntynyt: 10. marraskuuta 1735 Durham, Englanti, Ison-Britannian kuningaskunta
Kuollut: 6. heinäkuuta 1813 (77 vuotta) Lontoo, Englanti, Ison-Britannian ja Irlannin yhdistynyt kuningaskunta
Vanhemmat:  Thomas Sharp
Granville Sharp (10. marraskuuta 1735 Durham – 6. heinäkuuta 1813 Lontoo) oli yksi ensimmäisistä englantilaisista, jotka taistelivat orjuutta vastaan. Sharp pyrki myös korjaamaan muita yhteiskunnan vääryyksiä ja epäoikeudenmukaisuuksia. Hän kehitti suunnitelman, jonka tarkoituksena oli siirtää mustaihoiset orjat Sierra Leoneen ja perusti St. George’s Bay Companyn, joka oli Sierra Leone Companyn edelläkävijä. Hänen pyrkimyksensä johtivat ensiksi Granville Townin perustamiseen ja myöhemmin Sierra Leonen Freetownin perustamiseen, minkä vuoksi häntä pidetään yhtenä Sierra Leonen perustajista. Sharp oli myös Raamatun opiskelija, klassisisti sekä lahjakas muusikko.
Aiheesta muualla

Kuvia tai muita tiedostoja aiheesta Granville Sharp Wikimedia Commonsissa
Granvin

Granvin on entinen kunta Vestlandin läänissä Norjassa. Granvinin kunta (silloinen Graven) perustettiin vuonna 1838, jolloin Norjassa otettiin käyttöön kunnallishallinto. Kunta liitettiin Vossiin vuoden 2020 alussa. Liitoshetkellä Granvinissa oli vajaa tuhat asukasta.
Aiheesta muualla

Kuvia tai muita tiedostoja aiheesta Granvin Wikimedia Commonsissa
Hordalandin läänin kunnat
Askøy
Austevoll
Austrheim
Bergen
Bømlo
Eidfjord
Etne
Fedje
Fitjar
Fjell
Fusa
Granvin
Jondal
Kvam
Kvinnherad
Lindås
Masfjorden
Meland
Modalen
Odda
Os
Osterøy
Radøy
Samnanger
Stord
Sund
Sveio
Tysnes
Ullensvang
Ulvik
Vaksdal
Voss
Øygarden
Norjan läänit | Norja
Muonion lukio

Muonion lukio on Muonion kunnassa toimiva vuonna 1974 perustettu lukio.
Lukio toimi pitkään tiloissa, jotka ovat nykyisin Muonion pääkirjaston käytössä. 
Vuonna 1994 lukio muutti uusiin tiloihin ammattioppilaitoksen yhteyteen. 
Opiskelijamäärä on lukiossa noin 60. Heistä osa suorittaa yhdistelmäopintoja.
Muonion lukion rehtorina toimii Kyllikki Kurki.
Yhdistelmäopinnot

Ammatti- ja lukio-opintojen yhdistäminen
Yhdistelmäopiskelija suorittaa ammatillisen tutkinnon Ammattiopisto Lappian auto-, sähkö-, rakennus- tai ravintola-alalla. Ylioppilastutkinnon saamisen edellytyksenä on ammatillisen tutkinnon suorittaminen. Ammatti- ja lukio-opintoja tehdään rinnakkain molemmissa oppilaitoksissa. Yhdistelmäopintojen suorittaminen kestää yleensä neljä vuotta. Usein neljäs vuosi painottuu lukiossa opiskeluun ja ylioppilaskirjoituksiin. Syksyllä 2011 aloittaneet yhdistelmäopiskelijat saivat käyttöönsä henkilökohtaisen tietokoneen.
Kaikki ne yhdistelmäopiskelijat, jotka ovat suorittaneet lukion oppimäärän valitsemissaan pakollisissa kirjoitusaineissa, ovat myös kirjoittaneet ylioppilaiksi.
Hiihtovalmennus

Hiihtolajien urheilijoille Muonion lukiossa ja Ammattiopisto Lappiassa toimii yhteinen hiihtovalmennusryhmä Ski College. Opiskelijoille laaditaan henkilökohtainen harjoittelu- ja opintosuunnitelma. Hiihtovalmennus on osa koulukohtaista kurssitarjontaa. Harjoittelua, leirejä sekä kilpailumatkoja ohjaa oppilaitoksen päätoiminen hiihtovalmentaja.
Muoniossa on hiihtovalmennusryhmälle erinomaiset harjoittelumaastot Olostunturin maastohiihtokeskuksessa. Muiden oppilaitosten opiskelijoilla on mahdollisuus opintojaksojen ja yksittäisten kurssien suorittamiseen. Opetuksesta, ruokailusta ja asumisesta peritään tällöin kohtuullinen korvaus. Vierailevat opiskelijat voivat harjoitella Ski Collegen mukana. Hakeutuminen lyhyemmille opintojaksoille tapahtuu ottamalla yhteyttä oppilaitoksen opinto-ohjaajaan.
Tunnettuja oppilaita

Heikki Autto (nuori kokoomuslainen poliitikko)
Klemetti Näkkäläjärvi (saamelaiskäräjien puheenjohtaja 2008-11)
Johanna Ojala-Niemelä (SDP:n kansanedustaja)
Alueen muut lukiot

Muonion lukion lähimmät naapurilukiot ovat Enontekiön, Kittilän ja Kolarin lukiot.
Aiheesta muualla

Lukion esittely Muonion kunnan sivuilla (Arkistoitu – Internet Archive)
Ski College
Mimi Fariña

| Mimi Fariña |
| --- | --- |
 Mimi Fariña Bread and Roses -keikalla Berkeleyn yhteisöteatterissa 1975.
Henkilötiedot
Syntynyt: 30. huhtikuuta 1945 Palo Alto, Kalifornia, Yhdysvallat
Kuollut: 18. heinäkuuta 2001 (56 vuotta) Mill Valley, Kalifornia, Yhdysvallat
Ammatti:  laulaja-lauluntekijä, järjestöjohtaja
Vanhemmat:  Albert Baez ja Joan Bridge
Puoliso:  Richard Fariña (1963–1967)
Sukulaiset:  Joan Baez (sisko)
Muusikko
Tyylilajit:  kansanmusiikki 
Soittimet:  kitara 
Levy-yhtiöt:  Vanguard Records
Aiheesta muualla
www.richardandmimi.com
  [ Muokkaa Wikidatassa ] [ ohje ]  
Margarita Mimi Baez Fariña (30. huhtikuuta 1945 Palo Alto, Kalifornia, Yhdysvallat – 18. heinäkuuta 2001 Mill Valley, Kalifornia, Yhdysvallat) oli yhdysvaltalainen laulaja-lauluntekijä, joka julkaisi 1960-luvulla miehensä Richard Fariñan kanssa kaksi menestynyttä folkalbumia. Richardin kuoltua 1966 Mimi levytti ja keikkaili enää harvakseltaan. Vuonna 1974 hän perusti musiikkitapahtumia sairaille ja vähävaraisille järjestävän Bread and Roses -järjestön.
Nuoruus

Mimi Baez syntyi Palo Altossa vuonna 1945. Hän oli meksikolaisen maahanmuuttajan Albert Baezin ja skotlantilaisen maahanmuuttajan Joan Bridgen kolmas tytär. Mimin isosiskot olivat Joan ja Pauline. Mimi opetteli soittamaan kitaraa siskonsa Joanin kanssa folkmusiikin elpymisen aikana 1950-luvun lopulla.
Mimi ja Joen Baez esiintyivät 1950-luvun lopulla myös pienillä klubeilla ja festivaaleilla. Mimi oli vielä teini-ikäinen, kun hänen siskonsa ura lähti käyntiin. Mimi muutti vanhempiansa kanssa pian tämän jälkeen Pariisiin, missä hän tapasi folkmuusikko Richard Fariñan. Mimi oli 17-vuotias, kun he menivät naimisiin. Mimi ja Richard Fariña muuttivat sen jälkeen takaisin Kaliforniaan.
Musiikkiura

Mimi ja Richard Fariña alkoivat Kaliforniassa keikkailla yhdessä. Richard kirjoitti samaan aikaan kulttiklassikoksi muodustunutta romaania Been Down So Long It Looks Like Up to Me (1966). Fariñat saivat Vanguard Recordsilta levytyssopimuksen kehutun Big Surin folkfestivaalin esiintymisen jälkeen. He julkaisivat duona kaksi menestynyttä albumia, Celebrations For A Grey Day (1965) ja Reflections In A Crystal Wind. Heidän musiikkinsa oli lyyrista, ja teemat vaihtelivat rakkauslauluista yhteiskunnallisista kantaaottaviin kappaleisiin. Fariñoiden musiikissa oli vaikutteita monesta lähteestä bluessta kelttiläiseen musiikkiin.
Richard Fariña kuoli moottoripyöräonnettimuudessa, kun Mimillä oli 21-vuotissyntymäpäivä. Richard oli menossa vasta julkaistun romaaninsa nimikirjoitustilaisuuteen sanfransiscolaiseen kirjakauppaan, kun hän kolaroi moottoripyöränsä. Mimi yritti tämän jälkeen käynnistää uransa uudelleen ja esiintyi muun muassa Grateful Deadin ja Jefferson Airplanen sekä teki Judy Collinsin ja Arlo Guthrien Japanin-kiertueen. Vuonna 1969 julkaistiin ylistystä saanut Fariñoiden uran kokoelmaalbumi Memories.
Mimi Fariña jättäytyi kuitenkin 1960-luvun lopulla pois musiikkialalta ja kiersi tämän jälkeen satiirisen teatteriryhmän The Committeen kanssa. Fariña inspiroitui kuitenkin uudelleen vierailtuaan 1970-luvun alussa Newportin folkfestivaaleilla. Hän levytti laulaja-lauluntekijä Tom Jansin kanssa albumin Take Heart (1971). Se ei menestynyt, mutta sillä on Fariñan tunnetuin oma kappale ”In The Quiet Morning”, jonka hänen siskonsa Joan Baez levytti myöhemmin. Fariña esiintyi 1970-luvun alun jälkeen vain harvakseltaan ja julkaisi enää yhden sooloalbumin. Solo ilmestyi vuonna 1985. Sillä oli joitakin uusia kappaleita, mutta puolet kappaleista oli joko Mimin tai Joanin jo aiemmin levyttämiä.
Hyväntekeväisyysjärjestö Bread and Roses

Fariña perusti vuonna 1974 hyväntekeväisyysjärjestö Bread and Rosesin, joka järjestää musiikkiesiintymisiä hoitokoteihin, sairaaloihin, kodittomille, vieroituskeskuksiin ja vankiloihin. Innostuksensa hän oli saanut B. B. Kingin Sing Singin vankilan -konsertista. Fariña johti järjestöä 25 vuoden ajan vuoteen 1999 asti. Tuona aikana Bread and Roses järjestoi satoja keikkoja vuosittain. Niillä esiintyi monia tähtimuusikoita, kuten Joan Baez, Joni Mitchell, Bonnie Raitt ja Willie Nelson.
Fariñalla diagnositiin vuoden 2000 alussa neuroendokriininen kasvain. Hän kuoli 18 kuukautta myöhemmin heinäkuussa 2001 kotonaan Mill Valleyssä.